(34) 
vous pensez par “a que sole cause; car luy meismes m'a 
menassé à batre Ou tuer depuis pasques enssa, pour ce que je luy 
ay remonstré sa nativité, sa nourriture , et la bonté de la dame qui 
le traitoit, qui est vous, Madame, qui l'avez levé et geté hors de 
la pouillerie et pauvreté, tellement que chascun le congnoist tel 
qu'il est, et s'en est alé demourer en Bretaigne pour que ce 
chascun le note. Et avant qu'il soit guiere , en orrez chanter mau. 
vaise chansson, et plus ne dis d’aultre. 
Je croy que n'avez plus en moi nul vouloir , à l’occasion d’aul- 
cuns raporteurs , comme l'on m'a dit d’un quidam qui vous a 
raporté tant et tant de menteries que tout ne vault rien. Mais un 
bien me le conforte que teile et bonne princesse ne ajoustera foy 
aux manteurs , congnoissant que de ma vie je ne fis ne ne voul- 
droie faire que ce que vous avez veu, non pour les biens, mais 
par amour ét honneur que je vous doy. Et se d’avanture cette 
mauditte guerre est cause de retarder tant de bien, mauldit soit 
qui en est cause. À moy n’en est à congnoistre. Mais tant vous 
dis que je vouldroie estre vit jours avec vous à vostre plaisir, et 
je vous diroie que valent les grans et les petis. 
Madame, se tant il vous plaisoit me donner ceste joie que de 
me mander que je me déporte de plus vous escripre , et que ainssi 
vous plaise, je prendroie passience et maulgré moy. Et me fera 
mal à jamais avoir perdu l’amour de telle dame que toute ma vye 
j'ay aymée et que j'aymeray , combien que peu vous en profite. 
Or, Madame, je vous suplie en l'honneur de Dieu , qu'il vous 
plaise me mander que je me taise ou que je suis vostre serviteur ; 
car des biens de ce monde ne me chault. 
Mais je prie à Dieu qu'il vous doint santé et longue vie et 
avoir en nos jours paix. Vous suppliant que par ce porteur me 
mandez vostre bon plaisir. 
A Bloy, ce xvir.e d'octobre, de 
Vostre très-humble et très-obéissant 
serviteur , 
JEBAN DE PARIS, p. d. m.de 
